Қарағанды облысында қылмыскердің қашуына жол берген ҚАЖД қызметкерлері жазаланды
DATE: 08:28, 09 Желтоқсан 2023 | GMT +5
TITLE: Қарағанды облысында қылмыскердің қашуына жол берген ҚАЖД қызметкерлері жазаланды
URL: https://kaz.inform.kz/news/karagandi-oblisinda-kilmiskerdn-kashuina-zhol-bergen-kazhd-kizmetkerler-zhazalandi-0651e9/
META: DATE: 08:28, 09 Желтоқсан 2023 | GMT +5
TOTAL WORDS: 108
AUTHOR(S):
TEXT: «Қылмыстық-атқару жүйесі департаменті қызметтік тексеру жүргізіп, 1 қызметкер ішкі істер органдарынан жұмыстан кетті, тағы 1 қызметкер лауазымынанан төмендетілді. 4 қызметкер қызметіне толық сәйкес келмейді деп танылып, 2 адамға сөгіс жарияланды», - деп хабарлады Қарағанды және Ұлытау облыстары бойынша Қылмыстық-атқару жүйесі департаментінің баспасөз қызметі. Айта кетейік, 18 маусым күні сотталған адам Қарағанды қаласының медициналық мекемесінен қашып кеткен болатын. Оны ҚАЖД қызметкерлері күзету керек еді. Алайда сотталған ебін тауып, қашып кеткен. Жедел-іздестіру шарасының барысында қашқынды ҚАЖД мен өңірдің жол полициясы қызметкерлері бірігіп ұстаған. Сотталған ҚК 120 бабы бойынша 10 жылға бас бостандығынан айырылған. Сот процесі 2022 жылы Орал қалалық сотында өтті. Жазасын өтеу үшін ол Қарағанды облысындағы түрмелердің біріне жеткізілген
